पिछले कुछ समय से भारत द्वारा निरंतर गतिरोध पैदा करने के बावजूद पाकिस्तान आखिरकार सार्क में अपनी स्थिति मज़बूत करने में सफल रहा है। विदित हो कि पाकिस्तान के अमज़द हुसैन बी सियाल को सार्क का नया सेक्रेटरी जनरल बनाया गया है। हालाँकि पाकिस्तान की सार्क में इस हालिया सफलता में भारत का भी योगदान है क्योंकि अमज़द हुसैन को सेक्रेटरी जनरल बनाए जाने के प्रस्ताव का समर्थन भारत ने भी किया है। गौरतलब है कि भारत-पाकिस्तान सबंधों में तल्खी के मद्देनज़र भारत ने यह माँग की थी कि इस नियुक्ति से पहले जरूरी प्रक्रियाएँ पूरी की जाएँ। विदित हो कि इस नियुक्ति के लिये सार्क काउंसिल ऑफ मिनिस्टर्स की मंजूरी चाहिये, लेकिन भारत के विरोध के कारण पाकिस्तान में होने वाला सार्क सम्मेलन रद्द हो गया था फलस्वरूप यह प्रक्रिया पूरी नहीं हो सकी थी।